als_Latn dik_Latn sag_Latn
Ata që kanë uzurpuar banesa shtetërore, të paraqiten për blerjen e tyrePublikuar 1 month ago në Alsat-M
Banesat në pronësi të shtetit dhe ato të uzurpuara, mund të blihen apo merren me qira deri më 31 mars të këtij viti. Ministri i Transportit Mile Janakievski njoftoi se në fillim të janarit ka hyrë në fuqi ligji për banim, prandaj bëri thirrje për dorëzimin e kërkesave deri tek ndonjëra prej njësive rajonale të Shoqatës Aksionare për menaxhim me objekte banesore dhe afariste, pasi tashmë disa herë janë shtyrë afatet për marrje të banesave. “Qëllimi është që të rregullohet statusi i rreth 2500 banesave. Ligji për banim ka hyrë në fuqi më 7 janar. Kërkesat mund të bëhen më së voni deri më 31 mars, si për marrje me qira ashtu edhe për blerje të banesës. Të gjithë shfrytëzuesit do të vizitohen dhe do të ju prezantohen ndryshimet ligjore, si dhe do të informohen se si ta bëjnë kërkesën. Qytetarët duhet patjetër ta bëjnë kërkesën në afatin e paraparë kurse i gjithë dokumentacioni do të rregullohet me procedure zyrtare”, tha Mile Janakievski, Ministër i Transportit.Drejtori i shoqatës aksionare për menaxhim me objekte banesore dhe afariste “Cvetko Grozdanov” tha se kontrollet e ekipeve në terren do të jenë të shpeshta, dhe kanë për qëllim informimin e banorëve. “Apeloj që sa më shpejtë të kompletohet dokumentacioni i nevojshëm. Njësitë rajonale të Shoqatës Aksionare do të punojnë prej orës 8 e 30 deri në orën 19, me qëllim që të mund të vizitohen të gjithë personat. Disa prej njësive punojnë deri në orën 16 apo 17. Kontroll në terren do të ketë edhe të shtunën dhe të dielën” , u shpreh Cvetko Grozdanov, Drejtori i Shoqatës Aksionare për objekte banesore dhe biznesi.Ekipet e kontrollit do të dalin në terren për kontroll nga e hëna. Nëse personat e lartpërmendur nuk bëjnë kërkesën deri më 31 mars, do ta humbin tërësisht të drejtën për të blerë banesat. Ferikan Iljazi
als_Latn als_Latn